ประกาศกรมสวัสดิการและคุ้มครองแรงงาน เรื่อง แนวปฏิบัติการจัดฝึกอบรมเจ้าหน้าที่ความปลอดภัยในการทำงาน สำหรับหน่วยงานฝึกอบรมของกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน
เรื่อง
แนวปฏิบัติการจัดฝึกอบรมเจ้าหน้าที่ความปลอดภัยในการทำงาน
สำหรับหน่วยงานฝึกอบรมของกรมสวัสดิการและคุ้มครองแรงงาน
------------

 ตามประกาศกระทรวงแรงงานและสวัสดิการสังคม
เรื่อง ความปลอดภัยในการ
ทำงานของลูกจ้าง ลงวันที่ 31 มีนาคม 2540
กำหนดให้สถานประกอบการจัดให้ลูกจ้างระดับต่าง ๆ 
เข้ารับการฝึกอบรมและแต่งตั้งให้เป็นเจ้าหน้าที่ความปลอดภัยในการทำงานระดับพื้นฐาน
หัวหน้างาน บริหาร
และวิชาชีพเพื่อให้การจัดฝึกอบรมสามารถขยายผลเป็นไปตามเจตนารมณ์ของ
ประกาศกระทรวงฯ ฉบับดังกล่าว กรมสวัสดิการและคุ้มครองแรงงาน
จึงได้ออกประกาศ เรื่อง 
หลักเกณฑ์การขอใบรับรองเป็นหน่วยงานฝึกอบรมเจ้าหน้าที่ความปลอดภัยในการทำงาน
ลงวันที่ 
9 พฤษภาคม 2540 และหลักเกณฑ์การฝึกอบรมเจ้าหน้าที่ความปลอดภัยในการทำงาน
ลงวันที่ 9 
มิถุนายน 2540
เพื่อให้หน่วยงานเอกชนเป็นหน่วยงานจัดฝึกอบรมเจ้าหน้าที่ความปลอดภัยในการ
ทำงานได้
และเพื่อให้หน่วยงานของกรมสวัสดิการและคุ้มครองแรงงาน มีแนวปฏิบัติในการ
จัดฝึกอบรมเจ้าหน้าที่ความปลอดภัยในการทำงานไปในทิศทางเดียวกัน
อธิบดีกรมสวัสดิการและ
คุ้มครองแรงงาน จึงกำหนดแนวปฏิบัติไว้ดังต่อไปนี้
 ข้อ
1 หน่วยงานของกรมสวัสดิการและคุ้มครองแรงงาน ได้แก่ สถาบัน
ความปลอดภัยในการทำงาน กองฝึกอบรมแรงงาน
สำนักงานสวัสดิการและคุ้มครองแรงงาน
จังหวัด สำนักงานสวัสดิการและคุ้มครองแรงงานเขตพื้นที่ศูนย์ความปลอดภัยในการทำงาน
เป็นหน่วยจัดฝึกอบรมเจ้าหน้าที่ความปลอดภัยในการทำงาน
 ข้อ
2 หน่วยฝึกอบรมเจ้าหน้าที่ความปลอดภัยในการทำงานของกรมสวัสดิการ
และคุ้มครองแรงงานตามข้อ 1
สามารถจัดฝึกอบรมได้ในหลักสูตรเจ้าหน้าที่ความปลอดภัยในการ
ทำงานระดับพื้นฐาน ระดับหัวหน้างาน
ระดับบริหารและระดับวิชาชีพ
 หลักสูตรเจ้าหน้าที่ความปลอดภัยในการทำงานระดับวิชาชีพ
ตามประกาศ
กระทรวงแรงงานและสวัสดิการสังคม เรื่อง
ความปลอดภัยในการทำงานของลูกจ้างข้อ 15 (3) 
สถาบันความปลอดภัยในการทำงานเป็นหน่วยจัดฝึกอบรม
 ข้อ
3 ให้หน่วยฝึกอบรมฯ ของกรมสวัสดิการและคุ้มครองแรงงานขออนุญาต
การจัดฝึกอบรมต่ออธิบดี พร้อมแนบรายละเอียด ได้แก่
หลักสูตรการจัดอบรมกำหนดการ สถานที่ 
จำนวนผู้เข้ารับการอบรม และประวัติวิทยากร
โดยระบุหัวข้อวิชาการบรรยายนำส่งต่ออธิบดี
ล่วงหน้า
 ข้อ
4 การดำเนินการฝึกอบรมต้องจัดให้มีการฝึกอบรมตามหลักสูตรมาตรฐาน 
ที่กรมสวัสดิการและคุ้มครองแรงงานกำหนด
 ข้อ
5 จำนวนผู้เข้ารับการอบรมหลักสูตรเจ้าหน้าที่ความปลอดภัยในการทำงาน
ระดับพื้นฐาน ระดับหัวหน้างาน ระดับบริหาร ระดับวิชาชีพ
ต้องมีจำนวนผู้เข้ารับการอบรมไม่เกิน 
70 คน ต่อ 1 ห้องอบรม
 ข้อ
6 ให้หน่วยงานฝึกอบรมของกรมฯ รายงานสรุปผลการฝึกอบรมโดยแนบ
รายชื่อเจ้าหน้าที่ความปลอดภัยในการทำงาน สถานประกอบการ
หลักสูตรที่ผ่านการอบรม 
วันเดือนปีที่อบรม
ต่ออธิบดีกรมสวัสดิการและคุ้มครองแรงงานหรือผู้ที่อธิบดีมอบหมายภายใน 
30 วัน นับตั้งแต่วันเสร็จสิ้นการอบรม
 ข้อ
7 ให้หน่วยงานจัดฝึกอบรมของกรมฯ เป็นผู้ออกใบรับรองผ่านการฝึกอบรม
หลักสูตรเจ้าหน้าที่ความปลอดภัยในการทำงานระดับพื้นฐาน
ระดับหัวหน้างาน และระดับบริหาร
 ข้อ
8 ให้สถาบันความปลอดภัยในการทำงาน ดำเนินการแทนกรมสวัสดิการและ
คุ้มครองแรงงานในการทดสอบตามหลักสูตรเจ้าหน้าที่ความปลอดภัยในการทำงานระดับวิชาชีพ
โดยกรมสวัสดิการและคุ้มครองแรงงาน เป็นผู้ออกวุฒิบัตร

 ประกาศ
ณ วันที่ 6 สิงหาคม พ.ศ. 2540
 รังสฤษฎ์
จันทรรัตน์
 อธิบดีกรมสวัสดิการและคุ้มครองแรงงาน

[รก.2542/18ง/43 - 04:03:2542]